Sangurin “Føroyar” hjá Frændum

Wikipedia, hin frælsa alfrøðin, sigur:

**Sangurin Føroyar** er sungin, innspældur og gjørdur av føroyska bólkinum [Frændur](https://fo.wikipedia.org/wiki/Fr%C3%A6ndur" \o "Frændur) Sangurin varð útgivin á tónleikaútgávuni Frændur II í 1986.[[1]](https://fo.wikipedia.org/wiki/F%C3%B8royar_(sangurin)" \l "cite_note-1) Tað er [Steintór Rasmussen](https://fo.wikipedia.org/wiki/Steint%C3%B3r_Rasmussen" \o "Steintór Rasmussen), ið syngur. Sangurin var eitt stórt hitt í Føroyum síðst í 1980'árunum og verður ofta sungin til felagssang. Orð og lag eigur [Steintór Rasmussen](https://fo.wikipedia.org/wiki/Steint%C3%B3r_Rasmussen" \o "Steintór Rasmussen).[[2]](https://fo.wikipedia.org/wiki/F%C3%B8royar_(sangurin)#cite_note-2)

*Trýst á leinkjuna og lurta eftir sanginum. Her syngur bólkurin Frændur sangin á Summarfestivalinum í Klaksvík í 2011*

<https://www.youtube.com/watch?v=d973R5nTf8s>

1. Kaga upp í himmalin  
   sært tú fuglin har.  
   Frælsur vil hann flúgva  
   mong túsund míl frá tær.  
   Hann breiðir sínar veingir út,  
   veittrar tær farvæl.  
   Tá ferðin er at enda  
   tú aftur fuglin sær.  
   Tá er hann komin heim  
   til Føroyar
2. Á køldum opnum havi  
   spjaddar liggja tit:  
   grønar vakrar oyggjar.  
   Hetta landið eiga vit.  
   Tú dregur, tú argar,  
   tað er títt sinnalag.  
   Títt freka blíða lyndi  
   sjarmerandi er tað.  
   Soleiðis kenna vit teg  
   Føroyar
3. Flúgva fagrir fuglar  
   byggja reiður her.  
   Og fiskur býr í sjónum  
   so langt sum eygað ber.  
   At vitja fjallatindar  
   mangur gleðir seg.  
   Og sprýkja goymdar keldur  
   um vit bora ígjøgnum teg.  
   Og verða vit ríkari tá Føroyar,  
   og hvør verður ríkari tá  
   Føroyar?
4. Hvat heldur tú um okkum  
   vit rópa okkum tjóð.  
   Á flaggdegi um várarnar  
   tá tjøldur setast móð.  
   Hvar eru tey, sum lovaðu  
   at lekja tíni sár,  
   sum misprýða og vanvirða  
   ár eftir ár eftir ár eftir ár,  
   hvat heldur tú um føroyingar  
   Føroyar?
5. Við gittara og sangi  
   eg spæli nú mítt lag.  
   Sum um Føroyar var mín móðir  
   og bað meg skriva tað.  
   So eiggilig og gomul  
   hon teskar: “barnið mítt,  
   Eg vildi at mítt ríkidømi  
   so væl varð býtt.  
   Ímillum tey sum búgva her í Føroyum,  
   ímillum tey sum búgva her í Føroyum.  
   So javnt millum føroyingar, Føroyar.

Uppgávur til sangin: ”Føroyar” hjá Steintóri Rasmussen

1. Skriva í stuttum, hvat sangurin snýr seg um.
2. Skriva eina yvirskrift til hvørt ørindi
3. Hvat liggur í orðunum í 5 teimum seinastu reglunum í 2. ørindi?
4. Hvat meinar yrkjarin við teimum 5 seinastu reglunum í 3. ørindi?
5. Hvat sipar yrkjarin til í 5 seinastu reglunum í seinasta ørindi?
6. Finn endarímini.

#### **Dømi: endarím**

Endaorðini á reglunum ríma: Sirmar á gøtu – skýmir á fløtu.

1. Finn bókstavarímini.

**Dømi um bókstavarím**: ”Sólin skínur so sæl”

1. Hvørjar kenslur, heldur tú, koma sterkt fram í hesum sanginum?
2. Hvønn boðskap hevur hesin sangurin?
3. Er hetta ein náttúrulýsing, ein føðilandssangur, ein politiskur sangur ella hvat?
4. Skriva eitt stutt ummæli av sanginum, skriva um tær dámar hann og grunda títt svar.

Sendið uppgávuna til mín á Teams undir ”Chat”, ella tit senda til mín teldupost [jon.magnus.joensen@skulin.fo](mailto:jon.magnus.joensen@skulin.fo)

Góðan arbeiðshug ☺